کوئٹہ : وزیراعلیٰ بلوچستان میر عبدالقدوس بزنجو پارینے کہ بلوچستان اٹی ہروڑنا ملکی و درملکی بندغ ءِ چنڑز اتون اوار چک آتا شکار کننگ نا موکل تفننگک، یو این چارٹرو بلوچستان وائلڈ لائف پروٹیکشن ایکٹ آ عملدرآمد ءِ پک کینہ۔ داڑے جاری مروک اسہ بیان اسے ٹی وزیراعلیٰ بلوچستان نا سرزمین ءِ تلور آئبیکس و ایلو نایاب چک و ساہدار تا شکار کن ممنوع گوندساغٹ ڈپٹی کمشنر و محکمہ جنگلات و جنگلی حیات نا آفیسر و کارندہ غاتیا جنگلی حیات نا رکھ ءِ پک کننگ نا پارت کرینے و پارینے کہ ہرا علاقہ ٹی چک و ساہدار تا شکار نا حوال ملا ہمو ضلع نا ڈی سی و تعلقدار عملہ نا برخلاف کارروائی مریک۔ وزیراعلیٰ پارے کہ جنگلی حیات نا رکھ قومی زمواری الس ہم جنگی حیات نا رکھ اٹ تینا زمواری تے ادا کے۔ وزیراعلیٰ پارے کہ کاروبار نا غرض اٹ نایاب چک آتا ہلنگ واوفتے دوکان و اُراتیٹی تخوک آتا برخلاف ہم کریک ڈاؤن کننگے بلوچستان ءِ جنگی حیات کن رکھ ءُ ڈیہہ اس جوڑ کینہ۔
(اے پی پی)
